Document ID: 31993D0526

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Οκτωβρίου 1993 περί περατώσεως της διαδικασίας αντιντάμπινγκ σχετικά με τις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής Τσεχίας και Σλοβακίας
(93/526/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 9,
την απόφαση 92/229/ΕΟΚ του Συμβουλίου της 25ης Φεβρουαρίου 1992 για τη σύναψη, εξ ονόματος της Ευρωπαϊκής Οικονομικής Κοινότητας, της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Τσεχικής και Σλοβακικής Ομοσπονδιακής Δημοκρατίας αφετέρου, σχετικά με το εμπόριο και εμπορικά θέματα (2), και ιδίως το άρθρο 37, 38 και 44 της ενδιάμεσης συμφωνίας,
Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται στον κανονισμό (ΕΟΚ) αριθ. 2423/88,
Εκτιμώντας ότι:
Α. ΠΡΟΣΩΡΙΝΑ ΜΕΤΡΑ (1) Με τον κανονισμό (ΕΟΚ) αριθ. 3296/92 (3), η Επιτροπή επέβαλε προσωρινούς δασμούς στις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής πρώην Τσεχικής και Σλοβακικής Ομοσπονδιακής Δημοκρατίας, (νυν Τσεχία και Σλοβακία) Ουγγαρίας, Πολωνίας και Κροατίας. Το Συμβούλιο, με τον κανονισμό (ΕΟΚ) αριθ. 545/93 (4), παρέτεινε αυτούς τους δασμούς για περίοδο που δεν υπερβαίνει τους δύο μήνες.
Β. ΟΡΙΣΤΙΚΑ ΜΕΤΡΑ (2) Με τον κανονισμό (ΕΟΚ) αριθ. 1189/93 (5), το Συμβούλιο επέβαλε οριστικά μέτρα αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής Ουγγαρίας και Κροατίας, και η Επιτροπή, με την απόφαση 93/260/ΕΟΚ (6), απεδέχθη την ανάληψη υποχρεώσεων σχετικά με αυτή τη διαδικασία αντιντάμπινγκ από εξαγωγούς των εν λόγω χωρών.
(3) Στο σημείο 49 της αιτιολογικής σκέψης του κανονισμού (ΕΟΚ) αριθ. 1189/93, το Συμβούλιο συμπεραίνει ότι υπό το φως των διαπραγματεύσεων επί εμπορικών διακανονισμών με την Τσεχία και τη Σλοβακία όσον αφορά ορισμένα ευαίσθητα προϊόντα χάλυβα, συμπεριλαμβανομένων των σωλήνων χωρίς συγκόλληση, που καλύπτονται από την παρούσα διαδικασία, δεν είναι σκόπιμο να ληφθούν προστατευτικά μέτρα όσον αφορά αυτές τις δύο χώρες.
Γ. ΣΥΝΑΨΗ ΕΜΠΟΡΙΚΩΝ ΔΙΑΚΑΝΟΝΙΣΜΩΝ ΜΕ ΤΗΝ ΤΣΕΧΙΚΗ ΔΗΜΟΚΡΑΤΙΑ ΚΑΙ ΤΗ ΣΛΟΒΑΚΙΚΗ ΔΗΜΟΚΡΑΤΙΑ (4) Μετά τις αποφάσεις της Μεικτής Επιτροπής Κοινότητας - Τσεχίας και Σλοβακίας (7), σύμφωνα με την ενδιάμεση συμφωνία, σχετικά με την εξαγωγή ορισμένων προϊόντων χάλυβα από την Τσεχία και τη Σλοβακία στην Κοινότητα, το Συμβούλιο, με τον κανονισμό (ΕΟΚ) αριθ. 1968/93 (8), αποφάσισε το άνοιγμα και τον τρόπο διαχείρισης των δασμολογικών ποσοστώσεων για ορισμένα προϊόντα χάλυβα που καλύπτονται από την συνθήκη ΕΟΚ, συμπεριλαμβανομένων των προϊόντων που υπόκεινται στην παρούσα διαδικασία, καταγωγής Τσεχίας και Σλοβακίας, τα οποία έχουν εισαχθεί στην Κοινότητα.
(5) Η Επιτροπή θεωρεί ότι το σύστημα δασμολογικών ποσοστώσεων που εφαρμόζεται για τις εισαγωγές των εν λόγω προϊόντων, όπως αναφέρεται στον κανονισμό (ΕΟΚ) αριθ. 1968/93 συνεπάγεται την εξουδετέρωση των επιζήμιων επιπτώσεων των εισαγωγών που αποτελούν αντικείμενο ντάμπινγκ καταγωγής Τσεχίας και Σλοβακίας.
Δ. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (6) Είναι, ως εκ τούτου, φανερό ότι τα προστατευτικά μέτρα όσον αφορά την Τσεχία και τη Σλοβακία δεν είναι απαραίτητα και η διαδικασία αντιντάμπινγκ σχετικά με τις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, καταγωγής Τσεχίας και Σλοβακίας πρέπει να περατωθεί χωρίς να επιβληθούν μέτρα αντιντάμπινγκ.
(7) Δεν διατυπώθηκαν αντιρρήσεις ως προς το συμπέρασμα αυτό στο πλαίσιο της Συμβουλευτικής Επιτροπής.
(8) Ο καταγγέλλων και τα ενδιαφερόμενα μέρη ενημερώθηκαν ως προς τα ουσιώδη γεγονότα και τις κυριότερες παρατηρήσεις βάσει, των οποίων η Επιτροπή προτίθεται να περατώσει τη διαδικασία όσον αφορά την Τσεχία και τη Σλοβακία, και δεν διατύπωσαν αντιρρήσεις,
ΑΠΟΦΑΣΙΖΕΙ:
Άρθρο μόνο
Περατώνεται η διαδικασία αντιντάμπινγκ σχετικά με τις εισαγωγές ορισμένων σωλήνων κάθε είδους χωρίς συγκόλληση, από σίδηρο ή μη κραματοποιημένο χάλυβα, που υπάγονται στους κωδικούς ΣΟ 7304 10 10, 7304 10 30, 7304 31 99, 7304 39 91 και 7304 39 93, καταγωγής Τσεχίας και Σλοβακίας.
Βρυξέλλες, 6 Οκτωβρίου 1993.

Labels: 7
4
1
18